এইচএসসি পরীক্ষা শেষ হয়ে যাবার সাথে সাথে, সর্বোচ্চ ৭২ ঘন্টার মধ্যেই -মেডিক্যাল ভর্তি পরীক্ষাটি সম্পন্ন করবার উদ্যোগ নেয়া যেতে পারে। মাধ্যমিক পাশ করবার পর, উচ্চ মাধ্যমিকে দুই বছর ধরে একজন ছাত্র যে বিদ্যাটি অর্জন করেছেন -এই পরীক্ষায় পাওয়া যাবে তার সঠিক মূল্যায়ন। পরবর্তীতে এই এস সি পরীক্ষার ফলাফলের একটি পারসেন্টেজ-এর সাথে ভর্তি পরীক্ষার নম্বর যোগ দিলেই তৈরী হয়ে যাবে মেধা তালিকা। এইচএসসি পরীক্ষার ফলাফল প্রকাশের পরদিন, স্বাস্থ্য অধিদপ্তর অনলাইনে প্রকাশ করে দেবে সেই রেজাল্ট।